Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: „A B. Függelék B/5. számú melléklete a 6/1990. (IV.12.) KöHÉM rendelethez1
Paragraph Index: 1232

„A B. Függelék B/5. számú melléklete a 6/1990. (IV.12.) KöHÉM rendelethez1 A kétkerekű motorkerékpárok utasülésének kapaszkodójára vonatkozó követelmények I. Rész Alapvető rendelkezések 0. A melléklet alkalmazási köre 0.1. Ez a melléklet a kétkerekű motorkerékpárokra (a továbbiakban: jármű) terjed ki. 0.2. Jóváhagyási követelmények 0.2.1. A jóváhagyó hatóság az utasülés kapaszkodójával kapcsolatos okokból: – nem tagadja meg egy motorkerékpár vagy egy utasülés kapaszkodójának típusára vonatkozó EK-típusjóváhagyás megadását, – nem tiltja meg motorkerékpárok nyilvántartásba vételét, értékesítését vagy forgalomba helyezését, vagy egy utasülés kapaszkodójának értékesítését vagy használatba vételét, amennyiben az utasülés kapaszkodója megfelel ezen melléklet követelményeinek. 0.2.1 A jóváhagyó hatóság megtagadja az EK-típusjóváhagyás megadását bármilyen motorkerékpártípus vonatkozásában az utasülés kapaszkodójával kapcsolatos okokból, illetve bármilyen utasülés kapaszkodója vonatkozásában, ha ezen melléklet követelményei nem teljesülnek. II. Rész 1. Általános előírások Ha fennáll egy utas szállításának a lehetősége, a járművet az utas részére kapaszkodószerkezettel kell felszerelni, ami egy hevederből, vagy egy vagy több kapaszkodófogantyúból áll. 1.1. Heveder A hevedert úgy kell az ülésen vagy a keret más részeihez rögzíteni, hogy azt az utas könnyen tudja használni. A hevedert és a rögzítését úgy kell kialakítani, hogy azok törés nélkül el tudják viselni azt a merőleges 2 000 N húzóerőt, amely a heveder felületének közepén 2 Mpa maximális nyomással statikusan hat. Ez a melléklet az Európai Parlament és a Tanács 2009/79/EK irányelvével összeegyeztethető szabályozást tartalmaz. 1.2. Kapaszkodófogantyú Alkalmazásakor a kapaszkodófogantyút az ülés közelében és a jármű hosszanti középsíkjával szimmetrikusan kell elhelyezni. A fogantyút úgy kell kiképezni, hogy az – törés nélkül – el tudja viselni azt a merőleges 2 000 N húzóerőt, amely a fogantyú felületének közepén 2 MPa maximális nyomással statikusan hat. Két kapaszkodófogantyú alkalmazásakor a jármű mindegyik oldalára egy-egy fogantyút kell szimmetrikusan elhelyezni. Ezeket a kapaszkodófogantyúkat úgy kell kiképezni, hogy minden egyes fogantyú – törés nélkül – el tudja viselni azt a merőleges 1 000 N húzóerőt, amely a fogantyú felületének közepén 1 MPa maximális nyomással statikusan hat.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes